recursal/SuperWikiNEXT-32B huggingface dataset:
உயிரியல் வகைப்பாடு
உயிரியல் வகைப்பாட்டில், **படையணி** *(Legion*) என்பது சில நேரங்களில் விலங்கியலில் பயன்படுத்தப்படும் லின்னேயன் வரிசைக்குள்ளான கட்டாயமற்ற பெயரீட்டுத் தரநிலை தரமாகும். இது வகுப்பிற்கும் வரிசைக்கும் இடைப்பட்ட பிரிவாக உள்ளது.

வகைபிரித்தல் தரவரிசை
--------------------

விலங்கியல் வகைபாட்டியலில், படையணி:

1. வகுப்பிற்குக் கீழ் நிலை அமைப்பு
2. கூட்டுறவுக்கு மேலதிக .
3. தொடர்புடைய வரிசைகளின் குழுவைக் கொண்டுள்ளது

படையணி மேல் படையணி அல்லது கீழ் படையணி என பிரிக்கப்படலாம். ஆனால் இவை படையணிவிட கீழ் நிலையின.

விலங்கியலில் பயன்படுத்தவும்
---------------------------

பறவைகள் மற்றும் பாலூட்டிகளின் சில வகைப்பாடுகளில் படைகள் மற்றும் அவற்றின் சூப்பர் /துணை/மேல் குழுக்கள் பயன்படுத்தப்பட்டுள்ளன. **இவை அனைத்திலிருந்தும் (கூட்டுக்குழுக்கள்** மற்றும் **மேன்மை கூட்டுக்க்குழு**) முழு பயன்பாட்டினை உடையது. எடுத்துக்காட்டாக, மெக்கென்னா மற்றும் பெல் பாலூட்டிகளின் வகைப்பாடு.

மேற்கோள்கள்
-----------

1. ↑


| * பா
* உ
* தொ
 உயிரியல் வகைப்பாட்டு படிநிலைகள் |
| --- |
|  |  |  |  | Magnorder |  |  |  |  |
| **ஆட்களம்** பெரும்இராச்சியம் | **பெருந்தொகுதி** | பெருவகுப்பு |  | பெருவரிசை | பெருங்குடும்பம் | Supertribe |  | மீத்திறச் சிற்றினம் |
| **இராச்சியம்** | **தொகுதி** | **வகுப்பு** | படையணி | **வரிசை** | **குடும்பம்** | இனக்குழு | **பேரினம்** | **இனம்** |
| துணை இராச்சியம் | துணைத்தொகுதி | துணைவகுப்பு | Cohort (biology) | துணைவரிசை | துணைக்குடும்பம் | துணையினக்குழு | துணைப்பேரினம் | துணையினம் |
| Infrakingdom/Branch | தொகுதி கீழ்நிலை | Infraclass |  | Infraorder |  |  | பிரிவு | Infraspecific name (botany) |
|  | Microphylum | Parvclass |  | Parvorder |  |  | தொடர் | பல்வகைமை |
|  |  |  |  |  |  |  |  | வடிவம் (தாவரவியல்) |
பொன்மலை இரயில்வே பணியாளர் குடியிருப்பில் ஒரு வீடு
 பொன்மலை பணியாளர் குடியிருப்பு துவக்கப்பள்ளி
**பொன்மலை இரயில்வே பணியாளர் குடியிருப்பு** (Railway Colony, Golden Rock) என்பது தமிழ்நாட்டின், திருச்சிராப்பள்ளியின், பொன்மலையில் இரயில்வே பணிமனையில் பணிபுரியும் பணியாளர்களுக்காக உள்ள ஒரு குடியிருப்பு ஆகும்.

வரலாறு
------

நாகப்பட்டினத்தில் செயல்பட்டுவந்த ரயில்வே பணிமனையானது 1926 இல் திருச்சி பொன்மலைக்கு மாற்றப்பட்டது. அப்போது, இங்கு 11 லட்சத்து 12 ஆயிரத்து 460 சதுர அடியில், ரயில்வே பணியாளர் குடியிருப்பு ஆங்கிலேயரால் உருவாக்கப்பட்டது. ஏறக்குறைய நான்காயிரம் வீடுகளுடன் உருவாக்கப்பட்ட இந்த நகரத்தில், பணியாளர்களின் பதவிக்கேற்ப வீடுகள் ஒதுக்கப்பட்டன. இதற்கான 8 வகையான வீடுகள் இங்கு கட்டப்பட்டன. அனைத்து வீடுகளுக்கும் புதைச் சாக்கடை, குடிநீர் குழாய் வசதிகளுடன் பூமிக்கடியில் செல்லும் கம்பிவழியாக மின்சாரமும் வழங்கப்பட்டது. எட்டு வகை குடியிருப்புக்கும் தனித்தனியாக பூங்கா, சிறிய விளையாட்டு திடல், தொடக்கப் பள்ளிகள் அமைக்கப்பட்டன. 

தொடக்கப் பள்ளிகள் தவிர, ஆங்கிலம் மற்றும் தமிழ் வழியில் படிக்க இந்தக் குடியிருப்புக்குள் இரண்டு மேல் நிலைப் பள்ளிகளும் அமைக்கப்பட்டன. குடியிருப்பின் நடுவில் வாரச்சந்தைக்கு இடம் விடப்பட்டு ஞாயிற்றுக் கிழமைகளில் சந்தை கூடியது. பிள்ளைகள் விளையாட இரண்டு பெரிய மைதானங்களும் உண்டு. கலை நிகழ்ச்சிகளுக்காக, நடன அரங்கமும் நாடக அரங்கமும் செயற்கை நீருற்றுகளுடன் அமைக்கப்பட்டன. நாடக அரங்கம் பின்னர் திரையரங்கமாக மாறியது. இரண்டு அரங்கங்களுமே இப்போது செயல்படவில்லை. இவற்றின் ஒரு பகுதியில் படிப்பகம் மற்றும் உடற்பயிற்சிக் கூடங்கள் மட்டும் இயங்கி வருகின்றன தற்சமயம் இங்கு 750 வீடுகள் மட்டுமே ஓரளவுக்கு நல்ல நிலையில் உள்ளன. மற்றவீடுகள் சேதமடைந்த நிலையில் உள்ளன.

மேற்கோள்கள்
-----------

1. ↑  அ. சாதிக் பாட்சா (5 ஆகத்து 2017). "ஆங்கிலேயர் உருவாக்கிய அதிநவீன நகரம்". *கட்டுரை*. தி இந்து. 5 ஆகத்து 2017 அன்று பார்க்கப்பட்டது.
**டி. வி. ரத்தினம்** (*T. V. Rathinam*, பிறப்பு: 1929) 1940களிலும், 50களிலும் பிரபலமான ஒரு தமிழ்த் திரைப்படப் பின்னணி, கருநாடக இசைப் பாடகி ஆவார்.

ஆரம்ப வாழ்க்கை
--------------

தென்காசி வள்ளிநாயகம் ரத்தினம் என்ற இயற்பெயர் கொண்ட ரத்தினம், வள்ளிநாயகம் பிள்ளை, ஆவுடை அம்மாள் ஆகியோருக்கு பிறந்தவர். தம் ஏழாவது அகவையில் இராமலிங்க ஆச்சாரி என்பவரிடம் கருநாடக இசைப் பயிற்சியைத் தொடங்கினார். இலங்கையில் தம் முழுமையான கச்சேரியை நடத்தினார். சிறு வயதில் நாடகங்களிலும், திரைப்படங்களிலும் நடித்து வந்தவர், பின்னர் தமிழ்த் திரைப்படங்களில் பின்னணிப் பாடல்களைப் பாடிவந்தார்.

1940 இல் தனது 10வது அகவையில் பக்த சேதா என்ற திரைப்படத்தில் நடித்தார். பின்னர் 1942 ஆம் ஆண்டில் கண்ணகி திரைப்படத்தில் சிறுமி கண்ணகியாக நடித்து, பாடல் ஒன்றையும் பாடினார். இதே வேளையில் கருநாடக இசைப் பயிற்சியை ராம்நாத் கிருஷ்ணன் என்பவரிடமும், பின்னர் செம்பை வைத்தியநாத பாகவதரிடமும் பெற்றார்.

பின்னணிப் பாடகியாக
------------------

*மிஸ் மாலினி* (1947) படத்தில் இவர் பாடிய *ஸ்ரீ சரசுவதி நமோ*, *பாடும் ரேடியோ* ஆகிய பாடல்கள் மூலம் பிரபலமானார். *பொன்முடி* (1950) திரைப்படத்தில் பிரபல இசை அமைப்பாளர் ஜி. இராமநாதனுடன் இணைந்து பாடினார்.

தனிப் பாடல்களைத் தவிர ஜி. ராமநாதன், டி. ஆர். மகாலிங்கம், டி. ஏ. மோதி, திருச்சி லோகநாதன், ஏ. எம். ராஜா, டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எஸ். வி. பொன்னுசாமி ஆகிய பாடகர்களுடன் சேர்ந்து பாடியுள்ளார்.

பாடிய சில பாடல்கள்
------------------

* *வாசுகி பாம்பு தாம்பாகி* (கிருஷ்ண விஜயம்)
* *நீலவானும் நிலவும் போலே* (பொன்முடி)
* *வான் மலை இன்றி வாடிடும்* (பொன்முடி)
* *அஞ்சுரூப நோட்டை* (அந்தமான் கைதி)
* *அன்பே நம் தெய்வம்* (நீதிபதி)
* *கோவிந்தன் குழலோசை* (நல்ல வீடு)
* *அத்தானும் நான்தானே* (சக்ரவர்த்தி திருமகள்)

மேற்கோள்கள்
-----------

1. ↑  "*Miss Malini* 1947" The Hindu பரணிடப்பட்டது 2008-07-28 at the வந்தவழி இயந்திரம்

* Kannagi (1942)
[*தொடர்பிழந்த இணைப்பு*]
* With music till the last பரணிடப்பட்டது 2005-01-04 at the வந்தவழி இயந்திரம்

வெளி இணைப்புகள்
---------------

* T. V. Rathinam
* Listen to Anju Roobai Nottai Konjam Munne Mathi song from Andhaman Kaidhi
* யூடியூபில் Listen to Paadum Radio Buttonai Thiruppi Vittal song from Miss Malini
* யூடியூபில் Watch Alli Veesunga Panathai Alli Veesunga song from Maheswari
* யூடியூபில் Watch En Prema Roobaa.... Inbathin Ellai Ithu Thana song from Ponmudi
**சுவாதி கவுசால்** (*Swati Kaushal*) என்பவர் இந்திய எழுத்தாளர் மற்றும் *பீஸ் ஆப் கேக்* (2004), *எ கேர்ள் லைக் மீ* (2008, *டிராப் டெட்* (2012), *லெத்தல் ஸ்பைஸ்* (2014) மற்றும் *எ சில நல்ல நண்பர்கள்* (2017) ஆகிய ஐந்து சிறந்த விற்பனையான நாவல்களை எழுதியவர் ஆவார். 2013-ல், கவுசால் இலக்கியப் பிரிவில் *லோரியல் வுமன் ஆப் வொர்த்* விருதுக்குப் பரிந்துரைக்கப்பட்டார்.

வாழ்க்கை
--------

கவுசால் புது டெல்லியில் பிறந்து வளர்ந்தவர். இவரது கதைகள் இவரது தனிப்பட்ட அனுபவங்களை அடிப்படையாகக் கொண்டவை. இந்திய மேலாண்மைக் கழகம், கல்கத்தாவில் மேலாண்மையில் முதுநிலைப் பட்டம் பெற்ற இவர், நெஸ்லே இந்தியா நிறுவனம் மற்றும் நோக்கியா அலைபேசி, இந்தியா ஆகியவற்றில் பணிபுரிந்துள்ளார். கவுசால் தனது கணவர் மற்றும் குழந்தைகளுடன் அமெரிக்காவில் கனெடிகட்டில் வசித்து வருகிறார்.

*பீஸ் ஆப் கேக்* இந்தியாவின் முதல் பெண்கள் புனைகதை புத்தகங்களில் ஒன்றாகும். மேலும் இது வெளியிடப்பட்ட உடனேயே வெற்றி பெற்றது. *த நியூயார்க் டைம்ஸ்* உட்படப் பல வெளியீடுகளில் உள்ளடக்கப்பட்டுள்ளது. இந்த நாவலின் கதாநாயகி மினல் சர்மா. 29 வயதானவர். இவரது மகிழ்ச்சியான தூரிகைகள் திருமணம், காதல் மற்றும் கலாச்சாரம் முழுவதும் பார்வையாளர்களுடன் இணைக்கப்பட்ட தயாரிப்புகளைச் செருமனியில் மொழிபெயர்த்து வெளியிடுகிறது.

*என்னைப் போன்ற ஒரு பெண் (ஏ கேர்ல் லைக் மீ),* அனிஷா ராய் என்ற இந்தியப் பெண்ணின் வாழ்க்கையையும், இந்தியாவில் உள்ள கலாச்சாரங்கள், மக்கள் மற்றும் அவளுடையப் பள்ளி வாழ்க்கையும் தழுவியது. *என்னைப் போன்ற ஒரு பெண்* பல வயதுடைய பார்வையாளர்களுடன் எதிரொலித்தது அனைவரின் பாராட்டினைப் பெற்றது.

2012-ல் கவுசால் *டிராப் டெட்* ஒரு பெண் கதாநாயகி - இமாச்சல் காவல்துறையின் மூத்த துப்பறியும் நிகி மர்வாவைக் அடிப்படையாகக் கொண்ட காவல்துறையின் செயல்முறை அடிப்படையிலானது. மேலும் 2014-ல் *லெத்தல் ஸ்பைஸுடன்* தொடர்ந்தார். *டிராப் டெட்* இந்தியப் பெண் குற்றவியல் புனைகதை வகைகளில் ஆரம்பக்கால கதைகளில் ஒன்றாகும், மேலும் இதன் வலுவான விருப்பமுள்ள, தைரியமான மற்றும் பெண்பால் முன்னணிக்காகக் குறிப்பிடத்தக்கது. *லெத்தல் ஸ்பைஸில்,* தொலைக்காட்சியில் ஒளிபரப்பப்பட்ட *செப்* போட்டியின் தனித்துவமான அமைப்பில் நிகி மர்வாவை மீண்டும் கவுசால் அழைத்து வருகிறார்.

2017ஆம் ஆண்டில், சுவாதி கவுசால் தனது ஐந்தாவது புத்தகமான *எ ஃபியூ குட் ஃப்ரெண்ட்ஸ்*  என்ற நாவலை வெளியிட்டார்.

நூல் பட்டியல்
-------------

* *எ பீசு ஆப் கேக்*, 2005 விவரங்கள்
* *ஏ கேர்ல் லைக் மீ* 2008 விவரங்கள்
* *டிராப் டெட்*, 2012 விவரங்கள்
* *லெத்தல் ஸ்பைஸ்*, 2014
* *ஏ பீவ் குட் பிரண்ட்ஸ்*, 2017

மேலும் பார்க்கவும்
------------------

* இந்திய எழுத்தாளர்களின் பட்டியல்

மேற்கோள்கள்
-----------

1. ↑  Donadio, Rachel (March 19, 2006). "The Chick-Lit Pandemic". *www.nytimes.com*. October 12, 2018 அன்று பார்க்கப்பட்டது.
2. ↑  Bamzai, Kaveree (October 24, 2008). "Teen Spirit". *www.indiatoday.com*. October 12, 2018 அன்று பார்க்கப்பட்டது.
3. ↑  Arora, Kim (October 28, 2012). "Desi Agatha Christies Mark their Presence". *The Times of India*. October 12, 2018 அன்று பார்க்கப்பட்டது.
4. ↑  Devi Dando, Sangeeta (October 12, 2018). "The fire of a stove and the mystery of spices". *The Hindu*.
5. ↑  Devi Dundoo, Sangeeta (December 7, 2017). "Swati Kaushal holds a mirror to reality bites". *The Hindu*. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மற்றவை | 
* Europeana

 |
டி  **ஆரிசு நாடார்** தங்க வணிகத்தில் தென்னிந்தியத் தொழிலதிபராகவும் முன்னோடியாகவும் இருந்தார். அவர் 1910 ஆம் ஆண்டில் பிறந்தார்.

வரலாறு
------

1940 ஆம் ஆண்டு தனது சொந்த கிராமமான பள்ளியாடியில் (தமிழ்நாட்டிலுள்ள நாகர்கோவிலில் இருந்து 25 கி.மீ. தொலைவில் உள்ளது) மிகச் சிறிய முதலீடாக ஆரிசு நாடார் ஒரு நகை வணிகத்தைத் தொடங்கினாா். அவருக்கு விருப்பமான தங்க ஆபரணங்களை உருவாக்குவதும் விற்பதும் வணிகத்தின் முக்கிய நோக்கம் என வரையறுத்தார். அவருடைய வணிகத் திறமை, அவரது ஆர்வம் அவரை தமிழ்நாட்டிலும் கேரளாவிலும் மரியாதைக்குரிய ஆளுமையாக மாற்றியது. அவர் உருவாக்கிய நகைகள் அவற்றின் தரத்திற்காகப் புகழ் பெற்றன. அவரது நகைகள் பெரும் வரவேற்பைப் பெற்றது, பள்ளியாடியிலும் நாகர்கோவிலிலும் முதல் சில்லறைக் கடைகள் திறக்க வழிவகுத்தது.

நாகர்கோவில் கடை, வாடிக்கையாளர்களுக்கு ஒரு பெரிய வாணிகச் சுற்றுச்சூழலை வழங்கியுள்ளது. நாகர்கோவில் கடை இந்திய சந்தையின் தேவைக்கு ஏற்ப, மிகவும் பரந்த வடிவமைப்புகளை வெளிப்படுத்த உருவாக்கப்பட்டது. தனது சொந்த மண்ணில் வெற்றி பெற்ற பிறகு, அவர் சென்னை, மும்பை போன்ற இந்திய நகரங்களுக்கும், பிரித்தானியக் குடியேற்ற நாடான பர்மாவிற்கும் தங்க ஆபரணங்களை ஏற்றுமதி செய்யத் தொடங்கினார்.

மேற்கோள்கள்
-----------
**ராஜா கோபி மோகன் தாகூர் (Raja Gopi Mohan Tagore)** (1760-1819) இவர் பாதுரியகட்டா தாகூர் குடும்பத்தைச் சேர்ந்தவரும் மற்றும் இந்திய துணைக் கண்டத்தின் வங்காளப் பகுதியைச் சேர்ந்த ஜமீந்தாரும் மற்றும் அறப்பணிகளில் ஈடுப்பட்டவருமாவார்.

பணிகள்
------

தர்பநாராயண தாகூரின் மகனான இவர், தாகூர் குடும்பத்தின் பாதுரியகட்டா கிளையை நிறுவியவராவார். இவருக்கு சமசுகிருதம், பிரெஞ்சு, போர்த்துகீசியம், ஆங்கிலம், பாரசீகம் மற்றும் உருது போன்ற மொழிகள் தெரிந்திருந்தன.  கோபி மோகன் தாகூர் தனது செல்வத்திற்காக நன்கு அறியப்பட்டவர். மேலும் 1812 ஆம் ஆண்டில், காளிகாட்டில் உள்ள காளிக் கோயிலுக்கு மிகப் பெரிய தங்கத்தைப் பரிசாக வழங்கியவராக இருந்திருக்கலாம். 

நாட்டில் மேற்கத்திய கல்வியைத் தொடங்கிய கொல்கத்தாவின் மாநிலக் கல்லூரியின் நிறுவனர்களில் ஒருவராகவும் இருந்தார்.  பிற்காலத்தில் இந்துக் கல்லூரி என்று அழைக்கப்பட்ட மாநிலக் கல்லூரியை நிறுவியதற்காக இவர் அளித்த நன்கொடை இரண்டாவது பெரியதாகும், இது வர்தமான் மகாராஜாவுக்கு அடுத்தபடியாக இருந்தது. இதன் நினைவாக கல்லூரியின் நூலக மண்டபத்தில் பளிங்கினால் ஆன கல்வெட்டு ஒன்று அமைக்கப்பட்டது. பின்னர் இந்துக் கல்லூரியின் ஆளுநராக நியமிக்கப்பட்டு தகுதியான மாணவர்களுக்கு இவரது பெயரில் உதவித்தொகை வழங்கினார். 

கோபி மோகன் துர்கா பூசையை ஆடம்பரமாக கொண்டாடினார். ஆர்தர் வெல்லஸ்லி உட்பட பல ஐரோப்பியர்கள் இவர் வழங்கிய விழா மற்றும் இரவு விருந்தில் கலந்து கொண்டனர். 

### அறப்பணிகள்

கலை, இசை, சமசுகிருத கற்றல் மற்றும் தடகள விளையாட்டு ஆகியவற்றின் சிறந்த புரவலராக இருந்த இவர் இந்த நோக்கத்திற்காக தாராளமாக நன்கொடை அளித்தார்.  பிரபல மல்யுத்த வீரர் இராதா கௌலா இவரிடம் பணிபுரிந்துள்ளார். இவரிடம் பணிபுரிந்தவர்களில் பிரபல வங்காள பாடலாசிரியர் இலக்கி காந்தா மற்றும் அக்காலத்தின் பிரபல பாடகர் காளி மிர்சா ஆகியோரும் அடங்குவர். 

இவர் சோவபசார் இராஜா இராஜ் கிருஷ்ண தேவின் நெருங்கிய நண்பராக இருந்தார்.  இவர் ஒரு முறை ஜெசூரைச் சேர்ந்த இராஜா பரோடா காந்தா ராயின் தந்தைக்கு உதவினார். 

### கலைப்பணி

1803ஆம் ஆண்டில் கொல்கத்தாவுக்கு வருகை தந்த பிரிட்டிசுக் கலைஞர் ஜார்ஜ் சின்னரியின் உதவியுடன் இவர் தாகூர் குடும்பத்தின் கலைத் தொகுப்பைத் தொடங்கினார்.   பின்னர் இது இவரது பேரன் பிரத்யோத் குமார்தாகூரால் விரிவாக்கப்பட்டது. 1802 இல் இவர் சியாம்நகரில் உள்ள சியாம்நகர் முலாசோர் காளிக் கோயிலை நிறுவினார்.

குடும்பம்
---------

இவருக்கு சூர்ஜி குமார், சந்திர குமார், நந்தகுமார், காளி குமார், ஹர குமார் மற்றும் பிரசன்ன குமார் எ ஆறு மகன்களும் மற்றும் ஒரு மகளும் இருந்தனர்.  இதில் ஹர குமார் தாகூர் மற்றும் பிரசன்ன குமார் தாகூர் ஆகிய இருவரும் தாகூர் குடும்பத்தை முன்னோக்கி மரபில் செலுத்தியவர்களில் குறிப்பிடத்தக்கவர்கள் ஆவர்.

குறிப்புகள்
-----------

1. 1 2 3 4 5 6   *The Modern History of the Indian Chiefs, Rajas, Zamindars, &c*. J.N. Ghose. 1881. பக். 163.. பார்த்த நாள்: 3 April 2017.
2. ↑  Dutta, Kalyani, "Kalighat", in "Calcutta, the Living City", Vol I, edited by Sukanta Chaudhuri, p 25, Oxford University Press, ISBN 0-19-563696-1.
3. ↑  Sengupta, Subodh Chandra and Bose, Anjali, p 141
4. ↑  *Prodyot Coomar Tagore, Catalogue of the Pictures and Sculptures in the Collection of the Maharajah Tagore*, Thacker, Spink Calcutta, 1905.
**படைவீரன் ஈக்கள்** அல்லது **போர்வீரன் ஈக்கள்** (*soldier flies*; *Stratiomyidae*; கிரேக்க மொழியில் στρατιώτης - படைவீரன்; μυια - ஈ) என்பன ஈக்கள் குடும்பத்தைச் சேர்ந்த ஈக்களாகும். இக்குடும்பம் 2,700 இற்கு மேற்பட்ட இனங்களையும் 380 இற்கு மேற்பட்ட அழிவுறாத பேரினங்களையும் கொண்டுள்ளது. வளர்ந்த ஈக்கள் குடம்பிக்குரிய வாழ்விடங்களில், குறிப்பாக ஈர நிலங்கள், மண்ணில் ஈரலிப்புள்ள பகுதிகள், புற்படை, மரப்பட்டையின் கீழ்ப்பகுதி, விலங்குக் கழிவுகள் உள்ள இடங்கள் ஆகிய பகுதிகளில் காணப்படுகின்றன. இவை அளவிலும் உருவத்திலும் மாறுபட்டாலும், பொதுவாக உலோகப் பச்சை நிறத்தில், குளவி போன்ற தோற்றத்துடன், கறுப்பு, மஞ்சள் அல்லது பச்சை நிறத்தில் காணப்படும். இவை மொதுவாக செயற்பாடற்று, இளைப்பாறிக் கொண்டு காணப்படும்.

உசாத்துணைகள்
------------

1. ↑
2. ↑  Woodley, N. E. 2001. *A World Catalog of the Stratiomyidae* (Insecta: Diptera). Myia 11: 1-473. Backhuys Publishers, Leiden

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Stratiomyidae***   
என்பதின் ஊடகங்கள் உள்ளன. 

* Tree of Life: Stratiomyidae
* Picture gallery from Diptera.info 195 photographs
* Picture gallery from BugGuide
* Family Stratiomyidae at EOL Images. Flowers visited by adults.
* Pest Information Wiki பரணிடப்பட்டது 2016-03-04 at the வந்தவழி இயந்திரம்
பவாயாவில் மணிபத்ரனனின் சிலை
 பவாயாவில் கிடைத்த பனையின் தலை, ஒருவேளை குப்தர் காலமாக இருக்கலாம்
**பத்மாவதி** (*Padmavati*) என்பது மத்தியப் பிரதேசத்தில் உள்ள நவீன **பவாயா**வுடன் அடையாளம் காணப்பட்ட ஒரு பண்டைய இந்திய நகரமாகும். இது எட்டாம் நூற்றாண்டின் சமசுகிருத மொழி நாடகங்கள் மற்றும் கவிதைகளால் நன்கறியப்பட்ட அறிஞரான பவபூதியின் *மாலதிமாதவன்* (மாலதி – மாதவனின் காதல் கதை) பாணபட்டரின் ஹர்ஷசரிதம், போஜ மன்னனின் சரசுவதிகண்டபாரணம் போன்ற பல சமசுகிருத நூல்களில் குறிப்பிடப்பட்டுள்ளது. பாரா மற்றும் சிந்து நதிகளுக்கிடையில் அமைந்துள்ள சிகரங்கள் மற்றும் வாயில்கள் கொண்ட உயரமான மாளிகைகள் மற்றும் கோயில்கள் கொண்ட நகரத்தை பவபூதி விவரிக்கிறார்.

கஜுராஹோவின் கொக்கலா கிரகபதி கல்வெட்டு போன்ற கல்வெட்டுகளிலும் இது குறிப்பிடப்பட்டுள்ளது.  இந்நகரில் பலம் வாய்ந்த குதிரைகள் ஓடுவதால் புழுதி எழுந்ததாகவும், உயரமான மாளிகைகள் வரிசையாக இருந்ததாகவும் கல்வெட்டு குறிப்பிடுகிறது.

அடையாளம்
--------

அலெக்சாண்டர் கன்னிங்காம் பத்மாவதியை குவாலியர் அருகே தற்போதைய நார்வாருடன் அடையாளம் காட்டினார்.  எம்.பி கார்டே 1924-25, 1933-34 மற்றும் 1941 இல் பவாயாவில் அகழ்வாராய்ச்சிகளை மேற்கொண்டார். அவர் பவாயாவை பண்டைய பத்மாவதியுடன் அடையாளப்படுத்துகிறார். கன்னிங்காமின் நார்வாருடனான அடையாளத்தை நிராகரித்தார்.   கி.பி 210-340 க்கு இடைப்பட்ட காலகட்டம் கொண்ட பல நாக மன்னர்களின் நாணயங்கள் பவாயாவில் கண்டுபிடிக்கப்பட்டுள்ளன.

பழங்காலப் பொருட்கள்
-------------------

பவாயாவில் கிடைத்த பழங்காலப் பொருட்களில் இயட்சனான மணிபத்ரனின் உருவமும் உள்ளது.  இது சிவனந்தி மன்னனின் நான்காம் ஆட்சியாண்டில் நிறுவப்பட்டதாகவும், கோஸ்தர்கள் அல்லது வணிகர்களால் வழிபட்டதாகவும் குறிப்பிடும் கல்வெட்டும் உள்ளது.

இதனையும் பார்க்கவும்
--------------------

* நர்வார் காசுப் பதிப்பு

சான்றுகள்
---------

1. ↑  Bhavabhūti: His Date, Life, and Works By V. V. Mirashi, p. 74, The History of Padmavati
2. ↑  Rise And Fall Of The Imperial Guptas, Ashvini Agrawal, Motilal Banarsidass Publ. Jan 1, 1989 p. 54
3. ↑  Khajuraho, Kanhaiyalal Agrawal, Macmillan India, 1980 (in Hindi)
4. ↑  Padmavati Purval Digambar Jain Jati ka Udbhav aur Vikas, Ramjit Jain, Pragatishil Padmavati Purval Digambar Jain Sangathan Panjikrut, 2005, p. 15
5. ↑  Cunningham, Alexander (1872). Four Reports Made During the Years 1862-63-64-65 (Vol II). Archaeological Survey of India. New Delhi.
6. ↑  INDIAN ARCHAEOLOGY 1955-56
EDITED BY A. GHOSH, Director General of Archaeology in India, DEPARTMENT OF ARCHAEOLOGY, GOVERNMENT OF INDIA, NEW DELHI, 1956.
7. ↑  Costumes & Ornaments As Depicted in the Early Sculpture of Gwalior Museum By Sulochana Ayyar, p. 20-21
8. ↑  Jaina-Rupa-Mandana, Volume 1, Umakant P. Shah, 1987, Page 205

வெளிப்புற ஆதாரங்கள்
-------------------

* Pawaya – Glamour of the Ancient Padmavati,  பரணிடப்பட்டது 2014-05-29 at the வந்தவழி இயந்திரம்
**ராவத்பாட்டா** இந்தியாவில் ராஜஸ்தான் மாநிலத்தில் சிட்டோகார் (Chittorgarh) மாவட்டத்தின் ஒரு நகராட்சியாகும். கோட்டாவில் இருந்து இந்நகரம் சுமார் 50 கிலோ மீட்டர் தொலைவிலிலுள்ளது. ராவத்பாட்டாவில் இருந்து கோட்டா வழியாக இந்தியாவில் பல இடங்களுக்குச் செல்லலாம்.

புவியியல்
---------

இதன் அமைவிடம் at 24°56′N 75°35′E﻿ / ﻿24.93°N 75.58°E. சராசரி உயரம் 325 மீட்டர் (1066 அடி)

மக்கள் தொகை:34,677, இதில் ஆண்கள் 53%, பெண்கள் 47%.சராசரி படித்தவர்கள் விகிதம்:73%

1970 ஆம் ஆண்டுகளில் இருந்து இந்திய அணு மின் கழகம் இங்கு அணு உலைகளில் இருந்து மின்சாரம் உற்பத்தி செய்யும் உலைகளை செயல்படுத்தி வருகிறது. அணு மின் நிலையத்தின் மன்றம் ஒன்று இங்கே பள்ளிக்கூடங்களை நடத்தி வருகின்றனர். இந்திய அணு மின் கழகம் இங்கு ஒரு மருத்துவமனையையும் செயல்படுத்தி வருகிறது. இங்குள்ள அணு மின் நிலையங்களின் செயல்பாட்டைப் பார்க்கவும் மக்கள் வருகிறார்கள்.

சுற்றுலாத் தலங்கள்
------------------

இங்கு அருகாமையில் உள்ள சுற்றுலாத்தலங்கள்:

ராணாப் பிரதாப் சாகர் அணைக்கட்டு:

ராணா பிரதாப் சாகர் அணைக்கட்டு (Rana Pratap Sagar Dam) சம்பல் ஆற்றின் குறுக்கே கட்டிய அணையாகும். நீர் மின் நிலையமும் இங்கு செயல்படுகிறது. அருகிலுள்ள விக்ரம் நகரில் உள்ள ஒரு சிறு குன்றில் ராணா பிரதாப் சிங்கின் உருவச்சிலை வைக்கப்பெற்றுள்ளது.

ஒன்பதாம் நூற்றாண்டில் அருகிலுள்ள பரோலி கிராமத்தில் கட்டிய பரோலி கோயில் வளாகம் (Baroli Temple complex) புகழ் பெற்றதாகும்.

சம்பல் ஆறும் பாமினி ஆறும் சேரும் இடத்தில் பைன்ஸ்ரோத் கர் கோட்டையை (Bhainsroad Garh Fort) பார்க்கவும் பயணிகள் வருகிறார்கள்.

அருகில் உள்ள பராஜர் நீர்வீழ்ச்சித்தலத்தையும் (Parajhar Waterfalls) பார்க்க பயணிகள் வருவதுண்டு. நீர்வீழ்ச்சி காரணமாகப் பாறைகள் இயற்கையாகவே சிற்பங்கள் போலக் காண்பதை இங்கு நாம் பார்க்கலாம். அருகாமையில் இறைவன் பரமசிவனை வழிபடும் ஒரு குகைக் கோயிலும் உள்ளது. மகா சிவராத்திரி அன்று மக்கள் இங்கு கூட்டம் கூட்டமாக வந்து வழிபடுகிறார்கள்.

அருகாமையில் அமைந்த சேடில் அணைக்கட்டைப் (Saddle Dam) பார்ப்பதற்கும் இங்கு பயணிகள் வருவதுண்டு.

அராவல்லிப் பள்ளத்தாக்கு மிகவும் இயற்கையின் எழில் கொஞ்சும் இடமாகும். இதன் நடுவில் அமைந்துள்ள நீம் கேரா வயல்களும் (Neem Khera Farms) மிகவும் அழகாக அமைந்ததாகும்.

மழைக்காலத்தில் அருகில் உள்ள கேபார்நாத் என்ற இடத்தில் நீர் வீழ்ச்சியும், அருகாமையில் அமைந்த கோயிலும் (Geparnath falls and Temple) மக்களைக் கவரும் இடங்களாகும்.

மேற்கோள்கள்
-----------

1. ↑  ^ Falling Rain Genomics, Inc - Rawatbhata
2. ↑  ^ "Census of India 2001: Data from the 2001 Census, including cities, villages and towns (Provisional)"

‎
**நா. இலட்சுமி நாராயணன்** (*N. Lakshmi Narayanan*) என்பவர் இந்திய அரசியல்வாதியும் தமிழ்நாட்டின் மேனாள் சட்டமன்ற உறுப்பினரும் ஆவார். இவர் மதுரை மாவட்டம் மதுரை நகர்ப்பகுதியினைச் சேர்ந்தவர். மதுரை புனித மேரி உயர்நிலைப் பள்ளியில் பள்ளிக் கல்வியினையும், மதுரை அமெரிக்கன் கல்லூரி மற்றும் தியாகராசர் கல்லூரியில் கல்லூரிக் கல்வியினைக் கற்றுள்ளார். சென்னை சட்டக் கல்லூரியில் சட்டப் படிப்பில் இளநிலை சட்டம் பட்டம் பெற்றுள்ளார். இவர் 1977ஆம் ஆண்டு தமிழ்நாடு சட்டமன்றத்திற்கு நடைபெற்ற சட்டப் பேரவைத் தேர்தலில் மதுரை மத்தி சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார்.

தமிழ்நாடு சட்டமன்றத் தேர்தல், 1977: மதுரை (மத்தி)| கட்சி | வேட்பாளர் | வாக்குகள் | % | ±% |
| --- | --- | --- | --- | --- |
|  | [[அதிமுக|]] | நா. இலட்சுமி நாராயணன் | 29,399 | 39.9 | புதிது |
|  | காங்கிரசு | அ. இரத்தினம் | 16,420 | 22.28 | -21.54 |
|  | திமுக | எசு. பாண்டி | 14,676 | 19.92 | -28.99 |
|  | ஜனதா கட்சி | எசு. சுகுமாறன் | 12,780 | 17.34 | புதிது |
| பதிவான வாக்குகள் | 73,687 | 54.21 | -14.59 |
|  | [[அதிமுக|]] **கைப்பற்றியது** | **மாற்றம்** | n/a |  |

மேற்கோள்கள்
-----------

1. ↑   (in English/Tamil) *தமிழ்நாடு சட்டமன்றப் பேரவை "யார்-எவர்" [Tamil Nadu Lesgislative Assembly "Who's Who"]*. Madras: Tamil Nadu Lesgislative Assembly Department, Madras 600009. 01.11.1977. பக். 512.
**கோபால்பூர் விலங்குக் காட்சிச்சாலை** (*Gopalpur Zoo*), என்பது இந்தியாவின் இமாச்சலப் பிரதேசம், காங்ரா மாவட்டத்தில் தரம்சாலா - பாலம்பூர் சாலையில் உள்ள கோபால்பூர் கிராமத்தில் அமைந்துள்ள ஒரு உயிரியல் பூங்காவாகும். இது இமயமலையின் தௌலாதர் மலைத்தொடரால் சூழப்பட்டுள்ளது. விலங்குக் காட்சிசாலையானது மேப்பிள் மரங்கள், குதிரை செஸ்நட் மரங்களால் சூழப்பட்டு குளிர்ச்சியுடன் பசுமையாக அமைந்துள்ளது. இந்த மிருகக்காட்சிசாலையில் காணப்படும் முக்கிய விலங்குகள்: ஆசியச் சிங்கம், சிறுத்தை, இமயமலை கருப்புக் கரடி, கடமான், கேளையாடு, கோரல், காட்டுப் பன்றி, பூட்டான் சாம்பல் மயில்கள், சீர் பெசன்ட், சிவப்பு காட்டுக் கோழி,மயில், பிணந்தின்னிக் கழுகு, பருந்துகள் போன்றவை.

 காங்க்ரா பள்ளத்தாக்கிலிருந்து இமயமலையின் தௌலதார் தொடர்

### இமாச்சல பிரதேச உயிரியல் பூங்காக்கள் மற்றும் பறவைகள்

கோபால்பூர், ரேணுகா மற்றும் குப்ரி ஆகிய இடங்களில் மூன்று அங்கீகரிக்கப்பட்ட விலங்கியல் பூங்காக்களும் சிம்லா, சரஹான் மற்றும் சைல் ஆகிய இடங்களில் மூன்று பறவை காட்சியகங்களும் உள்ளன.

### இமாச்சல பிரதேச தேசிய பூங்காக்கள்

1. பெரிய இமாலய தேசியப் பூங்கா, குல்லு மாவட்டம்: பகுதி 765 கி.மீ 2
2. ஊசி பள்ளத்தாக்கு தேசிய பூங்கா, லாஹெளல் மற்றும் ஸ்பிதி மாவட்டம் : பகுதி 675 கிமீ 2

மேற்கோள்கள்
-----------

1. ↑  "Gopalpur Zoo". Discovered India. 9 August 2014 அன்று பார்க்கப்பட்டது.

வெளி இணைப்புகள்
---------------

* இமாச்சல் பிரதேச சுற்றுலா வளர்ச்சிக் கழகம் பரணிடப்பட்டது 2022-04-01 at the வந்தவழி இயந்திரம்
* இமாச்சல பிரதேசத்தின் சுற்றுச்சூழல் சுற்றுலா சங்கம் பரணிடப்பட்டது 2020-07-28 at the வந்தவழி இயந்திரம்
* இமாச்சல பிரதேச வனத்துறை பரணிடப்பட்டது 2022-03-12 at the வந்தவழி இயந்திரம்
**ராவ்வா எண்ணெய் வயல்** (*Ravva oil field*) இந்தியாவின் கடலோர ஆந்திராவில் கிருட்டிணா கோதாவரி ஆற்றுப் பள்ளத்தாக்கில் அமைந்துள்ளது.

உரிமையாளர்
----------

ராவ்வா எண்ணெய் வயலை 22.5% பங்குகளுடன் கெய்ர்ன் இந்தியா நிறுவனம் இயக்குகிறது. எண்ணெய் மற்றும் இயற்கை எரிவாயுக் கழகம் 40%, வீடியோகான் பெட்ரோலியம் 25% மற்றும் சிங்கப்பூர் ராவ்வா எண்ணெய் 12.5% பங்குகளுடன் கெய்ர்ன் இந்தியா நிறுவனத்துடன் பங்குதாரர்களாக உள்ளன.

வளர்ச்சியும் உற்பத்தியும்
-------------------------

கெய்ர்ன் இந்தியா நிறுவனத்துடன் எண்ணெய் மற்றும் இயற்கை எரிவாயுக் கழகம், வீடியோகான் மற்றும் சிங்கப்பூர் ராவ்வா எண்ணெய் நிறுவனம் ஆகியவை இணைந்து 25 ஆண்டு கால உற்பத்தி பகிர்வு ஒப்பந்தத்தில் கையெழுத்திட்டு இயங்கி வந்தன. இந்த ஒப்பந்தம் 2019 ஆம் ஆண்டு காலாவதியானது. எண்ணெய் வயலில் எட்டு ஆளில்லா கடல் தளங்களும் கடலடி குழாய்களும் இயக்கப்படுகின்றன. 

ராவ்வா வயலில் இருந்து உற்பத்தி செய்யப்படும் கச்சா எண்ணெய் நான்கு குழாய்கள் வழியாக ராவ்வா கடற்கரை முனையத்திற்கு மாற்றப்படுகிறது. சுரசானியானம் கிராமத்தில் 225 ஏக்கர் பரப்பளவில் எண்ணெய் செயலாக்கம் நடைபெறுகிறது. எண்ணெயின் கடலோர சேமிப்பு திறன் ஒரு மில்லியன் பீப்பாய்களாகும்.

மேற்கோள்கள்
-----------

1. 1 2  "The average gross production from the Ravva field is 25,986 BOEPD (FY2015)". Cairn India. 2016-04-22 அன்று மூலம் பரணிடப்பட்டது. 2016-01-01 அன்று பார்க்கப்பட்டது.
2. ↑  "Ravva Oil and Gas Field, India". Offshore Technology. 2016-01-01 அன்று பார்க்கப்பட்டது.
**பெரும் நினைவுத்துணை முறை**  (*mnemonic major system*) எனப்படுவது இலக்கங்களை நினைவில் நிறுத்தப்பயன்படும் நினைவுத்துணை முறைகளில் ஒன்றாகும். இம்முறையில் 0 தொடக்கம் 9 வரையான இலக்கங்கள் ஒவ்வொன்றிற்கும் ஆங்கில மொழியின் மெய்யெழுத்துக்களின் ஒலிகள் வழங்கப்படுகின்றன. பின் அவை உயிர் எழுத்துக்களினால் இணைக்கப்பட்டு சொற்கள் ஆக்கப்படும். இவ்வாறாக பல இலக்கங்களை கொண்ட எண்ணானது குறிப்பிட்ட ஆங்கிலச் சொல் ஒன்றினால் குறியிடப்படும். பல்வேறு இலக்கங்களை கொண்ட எண்ணை ஞாபகப்படுத்துவதிலும் பார்க்க ஒரு சொல்லை அல்லது வசனத்தை ஞாபகத்தில் வைத்தல் சுலபம். இவ்வாறாக இம்முறையை பயன்படுத்தி நீண்ட எண்களையும் நினைவில் நிறுத்த முடியும். இதனால் தொலைபேசி எண்கள் , பல்வேறு நபர்களின் பிறந்த நாள், அடையாள எண்கள், இரகசிய குறியீட்டு எண்கள் என்பவற்றை ஒருவர் இலகுவாக நினைவில் நிறுத்தலாம்.

பெரும் நினைவுத்துணை முறையில் எண்களுக்கான ஆங்கில ஒலிகள்
------------------------------------------------------

|  |  |  |
| --- | --- | --- |
| **Numeral** | **Associated Consonants** | **Mnemonic** |
| 0 | s, z, soft c | "z" is the first letter of zero. The other letters have a similar sound. |
| 1 | d, t | d & t have one downstroke and sound similar (some variant systems include "th") |
| 2 | n | n has two downstrokes |
| 3 | m | M has three downstrokes and looks like a "3" on its side |
| 4 | r | last letter of four, also 4 and R are almost mirror images of each other |
| 5 | l | L is the Roman Numeral for 50 |
| 6 | j, sh, soft "ch", dg, zh, soft "g" | a script j has a lower loop / g is almost a 6 flipped over |
| 7 | k, hard c, hard g, hard "ch", q, qu | capital K "contains" two sevens |
| 8 | f, v | script f resembles a figure-8. V sounds similar. (some variant systems include th) |
| 9 | b, p | p is a mirror-image 9. b sounds similar and resembles a 9 rolled around |
| Unassigned | Vowel sounds, w,h,y | These can be used anywhere without changing a word's number value |
|
இசுரேலில் கிடைத்த பெண்டோரைட்டு கனிமம்
**பெண்டோரைட்டு** (Bentorite) என்பது Ca6(Cr,Al)2(SO4)3(OH)12·26(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். மெல்லிய ஊதா முதல் அடர் ஊதா நிறம் வரையிலான நிறங்களில் இது காணப்படுகிறது. கண்ணாடி பளபளப்புடன் அறுகோணப் படிகங்கள் முதல் இரு அறுகோண இருபட்டைக்கூம்புருவம் வரை வடிவத்துடன் ஒளிபுகும் தன்மை கொண்டதாகவும் பெண்டோரைட்டு படிகமாகிறது. கதிரியக்கப் பண்பு அல்லாத சரியான பிளவுப்படிகமான இது மோவின் அளவுகோலில் 2 என்ற கடினத்தன்மை மதிப்பைக் கொண்டுள்ளது. 

இசுரேல் நாட்டில் சாக்கடலின் மேற்கு எல்லையில் தானியன் காலத்து அட்ரூரியம் பாறைத் தோற்றத்தில் முதன் முதலாக 1980 ஆம் ஆண்டு சுலாமிட் கிராசு என்பவரால் விவரிக்கப்பட்டது. அமெரிக்காவிலுள்ள கலிபோர்னியா பல்கலைக்கழகம் (சான் டியேகோ) மற்றும் எருசலேம் எபிரேயப் பல்கலைக்கழகம் இரண்டிலும் நிலவியல் மற்றும் கனிமவியல் பேராசியராகப் பணிபுரிந்த யாக்கோவ் பென்-டோர் நினைவாக கனிமத்திற்கு பெண்டோரைட்டு என்ற பெயரை சுலாமிட் கிராசு சூட்டினார்.

மேற்கோள்கள்
-----------

1. ↑  Handbook of Mineralogy
2. ↑  - Webmineral data
**பெரும் நீலமலைப் பகுதி** (Greater Blue Mountains Area), ஆசுத்திரேலியாவின் நியூ சவுத் வேல்சில் உள்ள ஒரு உலக பாரம்பரியக் களம் ஆகும். 1,032,649 எக்டேர் பரப்பளவு கொண்ட இப்பகுதி 2000 ஆம் ஆண்டில் இடம்பெற்ற உலக பாரம்பரியக் குழுவின் 24 ஆவது அமர்வில் உலக பாரம்பரியப் பட்டியலில் சேர்த்துக்கொள்ளப்பட்டது.

விபரங்கள்
---------

இப்பகுதி, உயிரினங்கள் நிரம்பிக் காணப்படும் கரடுமுரடான மேட்டுச் சமவெளிகளையும், செங்குத்தான மலை முகப்புக்களையும், ஆழமான, அணுகுவதற்குக் கடினமான பள்ளத்தாக்குகளையும், ஆறுகளையும், ஏரிகளையும் கொண்டது. இந்த இயற்கையான இடத்தில் காணப்படும் அரிய தாவரங்களும், விலங்குகளும், ஆசுத்திரேலியாவின் தொன்மை, உயிரினப் பல்வகைமை என்பன குறித்த சிறப்பை எடுத்துக்காட்டுகின்றன. இது ஆசுத்திரேலியாவின் தனித் தன்மை வாய்ந்த இயூகலிப்தசு தாவரங்களினதும், அது சார்ந்த தாவரங்கள், விலங்குகள் ஆகியவற்றினதும் கூர்ப்பின் கதையைக் கூறுகின்றது.

மேற்கோள்கள்
-----------

1. ↑  "Greater Blue Mountains Area". *World Heritage List*. UNESCO. 2014. 28 செப்டெம்பர் 2014 அன்று மூலம் பரணிடப்பட்டது. 31 ஆகத்து 2014 அன்று பார்க்கப்பட்டது.
**ஹோப் தீவு (Hope Island)** என்பது இந்தியாவின் காக்கிநாடா கடற்கரையில் வங்காள விரிகுடாவில் அமைந்துள்ள ஒரு சிறிய தலைப்பிரட்டை வடிவ தீவு ஆகும்.

புவியியல்
---------

ஹோப் தீவு 16.977 ° வடக்கிலும் 82.343 ° கிழக்கிலும் அமைந்துள்ளது. 

ஒப்பீட்டளவில் இளம் தீவான, இது 18 ஆம் நூற்றாண்டின் பிற்பகுதியில், கோதாவரியின் நீர் விநியோகமான கோரிங்கா ஆற்றின் நீரால் கொண்டு செல்லப்பட்ட வண்டல் வெளியேற்றத்திலிருந்து உருவானது. இது உள்ளடக்கிய சிறிய விரிகுடா கோதாவரியின் வடக்குப் பகுதியான கோரிங்காவின் வெளிப்புறப் படுகை ஆகும். வங்காள விரிகுடாவின் உப்பு நீரை சந்திக்கும் ஆற்றின் குறைந்த உப்புத்தன்மை கொண்ட நீரை சந்திப்பதன் காரணமாக அமைக்கப்பட்ட மணல் மற்றும் வண்டல் மண் ஆகியவற்றின் தொடர்ச்சியான நிரந்தரத்தைப் பெற்றுள்ளன.. 

காக்கிநாடா கடற்கரைக்கும் ஹோப் தீவுக்கும் இடையிலான பகுதி காக்கிநாடா விரிகுடா என்று அழைக்கப்படுகிறது. இது சுமார் 146 கிமீ 2 (56 சதுர மைல்) பரப்பளவைக் கொண்டுள்ளது. வங்காள விரிகுடாவிலிருந்து வரும் வலுவான புயலிலிருந்து காக்கிநாடா நகரத்தை ஹோப் தீவு பாதுகாக்கிறது. ஹோப் தீவு புயல் மற்றும் சுனாமி நிகழ்வுகளுக்கு இயற்கையான தடையாக செயல்படுகிறது. மேலும் காக்கிநாடா விரிகுடாவில் நங்கூரமிடப்பட்ட கப்பல்களுக்கு அமைதியை வழங்குகிறது. இது காக்கிநாடா துறைமுகத்தை இந்தியாவின் கிழக்கு கடற்கரையில் பாதுகாப்பான இயற்கை துறைமுகங்களில் ஒன்றாக மாற்றுகிறது. 

தீவின் வடக்கு முனை "கோதாவரி முனை" என்று அழைக்கப்படுகிறது. இது காக்கிநாடா விரிகுடா மற்றும் காக்கிநாடா துறைமுகத்திற்குள் நுழைவதற்கான இடத்தைக் கவனிக்கிறது.

கடல் வாழ்விடம்
--------------

ஹோப் தீவின் மணல் கடற்கரைகளும், அருகிலுள்ள கோரிங்கா வனவிலங்கு சரணாலயமும் பாதிப்புக்குள்ளாகியிருக்கும் ஓலிவ நிறச் சிற்றாமையின் கூடு கட்டும் இடமாகும். இதில் 2016ஆம் ஆண்டில் 482 பெண் ஆமைகள் ஹோப் தீவின் கடற்கரைகளில் முட்டையிட்டன. சமீபத்திய ஆண்டுகளில், ஆந்திர கடற்கரையில் இயங்கும் இயந்திரமயமாக்கப்பட்ட மீன்பிடி படகுகளில் ஏற்பட்ட காயங்கள் காரணமாக நூற்றுக்கணக்கான இறந்த ஆமைகள் கடற்கரைகளில் காணப்படுகின்றன.  பாதுகாப்பாளர்கள், வனவிலங்குகள் மற்றும் வன அதிகாரிகள் இயந்திரமயமாக்கப்பட்ட மீன்பிடித்தல் குறித்து கவலையை எழுப்பியுள்ளனர். மேலும் ஆபத்தான ஊர்வனவற்றிற்கு காயம் ஏற்படுவதைத் தடுக்க "ஆமை விலக்கு சாதனங்களுடன்" உணர்திறன் திட்டங்கள் மற்றும் ரெட்ரோ பொருத்துதல் ஆகியவற்றை நடத்தினர்.

மக்கள் தொகை
-----------

ஹோப் தீவில் மீன்வளத்தை நம்பி புத்ராய பக்கலு மற்றும் சோர்லாகுண்டு பக்கலு என இரண்டு சிறிய குக்கிராமங்கள் உள்ளன. இவற்றில் 400 குடும்பங்கள் உள்ளன. ஒரு சில அரசு கட்டிடங்களும் உள்ளன. ஹோப் தீவில் நிலத்தின் அரிப்பு இழப்பை மோசமாக்கியுள்ள துறைமுக நடவடிக்கைகளை வைத்திருக்கும் முயற்சியாக காக்கிநாடா துறைமுக அதிகாரிகள் வளைகுடாவில் அகழ்வாராய்ச்சி நடவடிக்கைகளை மேற்கொண்டுள்ளனர். சூறாவளி பருவத்தில் அலை மற்றும் புயல் காரணமாக ஏற்படும் அரிப்பு உள்ளூர் மீனவர்கள் அறிவித்தபடி சிக்கல்களாகும் - அரிப்பு தீவை இரண்டாக பிரித்து 50 மீட்டர் அகலமுள்ள ஒரு தடத்துடன் இருப்பதாகக் கூறுகின்றனர்.

குறிப்புகள்
-----------

1. ↑  IngentaConnect Investigation of erosion on Hope Island using IRS-1D LISS-III dat
2. ↑  MTN 29:9-11 A Note on the Ridleys of Hope Island (Andhra Pradesh, India)
3. ↑
4. ↑
**சுவாமி சகஜானந்த் சரஸ்வதி விரிவாக்க விஞ்ஞானி/ தொழிலாளி விருது** (*Swamy Sahajanand Saraswati Extension Scientist/ Worker Award*) என்பது சுவாமி சகஜானந்த் சரசுவதியின் நினைவாக இந்திய வேளாண் ஆராய்ச்சி குழுமத்தினால் நிறுவப்பட்ட விருதாகும். 1995ஆம் ஆண்டு நிறுவப்பட்ட இவ்விருது, விவசாயக் கல்வி ஆராய்ச்சித் துறையில் சிறந்து விளங்கியவர்களுக்கு வழங்கப்படுகிறது.

2003-2004ஆம் ஆண்டுக்கான சுவாமி சகஜானந்த் சரஸ்வதி விரிவாக்க விஞ்ஞானி/தொழிலாளர் விருது பீகார், பெகுசெராய், வேளாண் விரிவாக்க மையத்தினைச் சேர்ந்த ரவீந்திர குமார் சோஹானேவுக்கு வழங்கப்பட்டது; வேளாண் விரிவாக்க மையம், எஸ்சி பிரமாணிக், மத்திய பறவைகள் ஆராய்ச்சி நிலையம், போர்ட் பிளேயர்; மற்று பி. அனிதா குமாரி வள மேலாண்மை விரிவாக்கப் பணிக்காக வழங்கப்பட்டது.

2007ஆம் ஆண்டில், பயிர் உற்பத்திக்காக இரண்டு விஞ்ஞானிகளுக்கும், கால்நடை உற்பத்தி, வள மேலாண்மை மற்றும் வீட்டு அறிவியலுக்கு தலா ஒருவருக்கும் சுவாமி சகஜானந்த் சரஸ்வதி விரிவாக்க விஞ்ஞானி பணியாளர் விருது வழங்கப்பட்டது.

விருது
------

விருதாளருக்கு 25,000 ரூபாய் மதிப்பிலான நான்கு விருதுகள் இரண்டு ஆண்டுகளுக்கு ஒருமுறை சான்றிதழ் மற்றும் தகட்டுடன் வழங்கப்படுகின்றன.

மேலும் பார்க்கவும்
------------------

* இந்திய வேளாண் ஆராய்ச்சிக் குழுமம்

மேற்கோள்கள்
-----------

1. 1 2  
"ICAR Awards". Indian Council of Agricultural Research. Archived from the original on 2008-06-03.. பார்த்த நாள்: 2008-09-03.
2. ↑  "Women bag a quarter of ICAR awards". *தி இந்து*. 2005-07-17. Archived from the original on 2007-08-11.. பார்த்த நாள்: 2009-02-23.
3. ↑  
"Pawar to give ICAR Awards". *The Tribune*. 2007-07-15.. பார்த்த நாள்: 2009-02-23.
**ஹோஜகிரி** என்பது இந்தியாவின் திரிபுரா மாநிலத்தில்  பிரபலமாக இருக்கும் ஒரு நாட்டுப்புற நடனம் ஆகும். இது "புரூ (ரீங்)" இன மக்களால் நிகழ்த்தப்படுகிறது.  இதில், பெண்கள் மற்றும் இளம் பெண்கள், ஒரு அணியில் சுமார் 4 முதல் 6 உறுப்பினர்கள் வரை பங்கு பெறுவார்கள். இந்த வகை நடனத்தில் பாடுவது, ஒரு மண் குடத்தின் மீது சமநிலைப்படுத்துதல் மற்றும் தலையில் ஒரு புட்டி மற்றும் கையில் மண் விளக்கு போன்ற பிற பொருளை வைத்துக்கொண்டு, அவை தரையில் விழுந்துவிடாமல் நிர்வகிப்பது போன்றவை அடங்கும்.  ஹோஜகிரி நடனம் ஆடுபவரின் உடலின் கீழ் பாதி மட்டுமே நகரும். இதுவே இந்த நடனத்தின் சிறப்பியல்பாக உள்ளது.

தொன்மம்
-------

பொதுவாக, திரிபுராவில், துர்கா பூசையை அடுத்து வரும் பௌர்ணமி இரவில் நடைபெறும் ஹோஜகிரி திருவிழாக்கள் அல்லது லட்சுமி பூசையின் போது இந்த நடனம் பாரம்பரியமாக, நிகழ்த்தப்படுகிறது. மேலும், திரிபுராவில், தசரா பண்டிகை நடைபெறும் 10 நாட்களில், 3 வது நாளுக்குப் பிறகு, மைலுமா தேவி, (லக்ஷ்மி) வழிபடப்படுகின்ற நாட்களிலும் இந்த நடனம் நிகழ்த்தப்படுகிறது.

நடனத்திற்கு தேவையான பொருட்கள்
-----------------------------

இந்த வகை நடனத்தில், ஆண் உறுப்பினர்கள் பாடல் பாடுவதில் பங்கேற்கிறார்கள். *காம்* மற்றும் *சுமு* (காற்றுக் கருவி) போன்ற இசைக்கருவிகளை வாசிப்பார்கள். பாடல் வரிகள் மிகவும் எளிமையானவையாக இருக்கும். இந்த நடனத்திற்குத் தேவையான பொருட்களாக, *பெய்லிங்* எனப்படுகின்ற அரிசியை சுத்தம் செய்வதற்கு உதவும் வட்ட வடிவத்தில் இருக்கும் ஒரு கலன்; ஒரு குடம்; ஒரு புட்டி; ஒரு பாரம்பரிய விளக்கு; *மைராங்* எனப்படும் ஒரு தட்டு மற்றும் ஒவ்வொரு கலைஞருக்கும் ஒரு கைக்குட்டை போன்றவை உள்ளன.

நடன பாணி
--------

இந்த நடனத்தில் காணப்படும், மெதுவான இடுப்பு அசைவு மற்றும் இடுப்பு சுழற்சிக்கு ஒருவர் விரிவான பயிற்சி மற்றும் ஒத்திகை செய்ய வேண்டும். இந்த நடனத்தில் பங்குபெறும் 4 அல்லது 6 நபர்கள், ஒரு வரிசையை முடிக்க சுமார் 30 நிமிடங்கள் ஆகும். இந்த நடனத்தின் மூலம் *ஹுக்* அல்லது *ஜும்* சாகுபடி முழுவதும் காட்சிப்படுத்தப்படுகிறது. இந்த நடனம் ஆடுபவர்கள் அதிக கவனத்துடன் ஆடுகின்றனர். இவர்கள் தலையில் புட்டியும் அதன் மேல் எரிகின்ற ஒரு சிறிய விளக்கையும் வைத்துள்ளனர். மேலும் ஆடுபவர்களின் இரு கைகளிலும் வட்ட வடிவ தட்டுகள் இருக்கின்றன. பாடலின் ஓசை மற்றும் தாள கதிக்கு ஏற்றவாறு இவர்களின் நடன அசைவுகள் இருக்கின்றது. அந்த வகையில், பார்ப்பதற்கு இது *ஹுக்னி* நடனம் போன்று உள்ளது. ஆனால் இதன் தாளமும் வரிசையும் முற்றிலும் வேறுபட்டவையாக இருக்கிறது. *ஹோஜகிரி* நடனக் காணொளி காட்சிகளின் தொகுப்பை யூடியூப்பில் காணலாம்.

சத்தியராம் இரியாங்கு
--------------------

சத்தியராம் இரியாங்கு என்பவர், இந்த நடனத்திற்காக தன்னையே அர்ப்பணித்துக் கொண்டார். மேலும், திரிபுராவில் ஒரு நடனப் பள்ளியை நிறுவி, அங்கு இளைஞர்களுக்கு இந்த நடனத்தைக் கற்றுக் கொடுக்கிறார். சத்தியராம் இரியாங், இந்தியாவிலும் வெளிநாட்டிலும் ஹோஜகிரி நடனத்தை பாதுகாக்கவும் ஊக்குவிக்கவும் பெரு முயற்சி எடுத்துக்கொண்டார். அதனால், இரியாங்கிற்கு, இந்திய அரசு சங்கீத நாடக அகாதமி விருது வழங்கி கௌரவித்துள்ளது.

குறிப்புகள்
-----------

1. ↑  "Tripura, the land of fourteen gods and million statues". *www.tripura.org.in*.
2. ↑  "Hojagiri". Tripura.org.in. 24 January 2012 அன்று பார்க்கப்பட்டது.
3. ↑  "The folk dance and music of Tripura" (PDF). Tripura Tribal Areas Autonomous District Council. 2 April 2013 அன்று மூலம் (PDF) பரணிடப்பட்டது. 7 July 2012 அன்று பார்க்கப்பட்டது.
4. ↑
5. ↑  "காப்பகப்படுத்தப்பட்ட நகல்". 2020-08-12 அன்று மூலம் பரணிடப்பட்டது. 2020-02-29 அன்று பார்க்கப்பட்டது.
**பொன்ராம்** (பொன்ராம் பெருமாள்) தமிழ்த்திரைப்பட இயக்குநராகவும், திரைக்கதை எழுத்தாளராகவும் செயல்பட்டு வருகின்றார். இவர் வருத்தப்படாத வாலிபர் சங்கம் (2013), ரஜினி முருகன் (2016) ஆகி ய திரைப்படங்களை இயக்கியுள்ளார். தற்போது சீமராஜா என்னும் படத்தினை இயக்கி வருகின்றார்.

திரைப்படப்பணிகள்
----------------

### 2001இல்

பொன்ராம் இயக்குநர் எஸ். ஏ. சந்திரசேகரிடம் உதவி இயக்குநராகப் பணியாற்றியுள்ளார். இவர் உதவி இயக்குநராகப் பணிபுரிந்து வெளியான முதல் படம் தோஸ்த் (2001).

### 2002இல்

இவர் இயக்குநர் மஜித் இயக்கிய தமிழன் (2002) திரைப்படத்தில் உதவி இயக்குநராகப் பணியாற்றியுள்ளார். இத்திரைப்படம் இவருக்கு திருப்புமுனையாக அமைந்தது. பிறகு இவர் எஸ். ஏ. சந்திரசேகரிடம் இயக்கிய முத்தம் (2002) திரைப்படத்தில் உதவி இயக்குநராகப் பணிபுரிந்துள்ளார்.

### 2009

மு. இராசேசு இயக்கிய சிவா மனசுல சக்தி (2009) என்னும் திரைப்படத்தில் இவர் இணை இயக்குநராகப் பணியாற்றியுள்ளார்.

### 2010

மு. இராசேசு இயக்கிய பாஸ் என்கிற பாஸ்கரன்  (2010) என்னும் திரைப்படத்தில் இணை இயக்குநராகப் பணிபுரிந்துள்ளார்.

### 2012

மு. இராசேசு இயக்கிய ஒரு கல் ஒரு கண்ணாடி (2012) என்னும் திரைப்படத்தில் இணை இயக்குநராகப் பணிபுரிந்துள்ளார்.

### 2013

2013இல் இவர் சிவகார்த்திகேயன் கதைநாயகனாக வருத்தப்படாத வாலிபர் சங்கம் என்னும் படத்தினை இயக்கியுள்ளார். இவர் திரைத்துறைக்கு வந்ததில் இருந்து இயக்குநராக 12 ஆண்டுகள் ஆனது.

### 2016

இவர் 2016இல் இவர் சிவகார்த்திகேயன் கதைநாயனாக நடித்த ரஜினி முருகன் என்னும் திரைப்படத்தினை இயக்கியுள்ளார்.

### 2017-தற்போது வரை

பொன்ராம், 2017இல் சிவகார்த்திகேயன் கதைநாயனாக நடிக்கும் சீமராஜா)என்னும் திரைப்படத்தினை இயக்கி வருகின்றார்.

திரைப்படப்பணிகள்
----------------

திரைப்படபணித்தரவுகள்| ஆண்டு | படம் | பணி | மொழி | குறிப்புகள் |
| --- | --- | --- | --- | --- |
| **உதவி இயக்குநர்** | **இணை இயக்குநர்** | **இயக்குநர்** |
| 2001 | தோஸ்த் | Green tickY |  |  | தமிழ் |  |
| 2002 | தமிழன் | Green tickY |  |  | தமிழ் |  |
| 2002 | முத்தம் | Green tickY |  |  | தமிழ் |  |
| 2007 | திருத்தம் |  |  | Green tickY | தமிழ் |  |
| 2009 | சிவா மனசுல சக்தி |  | Green tickY |  | தமிழ் |  |
| 2010 | பாஸ் என்கிற பாஸ்கரன்  |  | Green tickY |  | தமிழ் |  |
| 2012 | ஒரு கல் ஒரு கண்ணாடி |  | Green tickY |  | தமிழ் |  |
| 2013 | வருத்தப்படாத வாலிபர் சங்கம் |  |  | Green tickY | தமிழ் |  |
| 2016 | ரஜினி முருகன் |  |  | Green tickY | தமிழ் |  |
| 2018 | சீமராஜா |  |  | Green tickY | தமிழ் |  |

சான்றுகள்
---------

1. ↑
2. ↑
3. ↑
4. ↑
5. ↑
6. ↑

வெளியிணைப்புகள்
---------------

* இணையத் திரைப்பட தரவுத்தளத்தில் பொன்ராம்
**கோடம்பாக்கம் சிவலிங்கம்** (1941-1965) என்று அறியப்படும் சிவலிங்கம் இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்துத், தமிழ்நாட்டில் நடந்த இந்தி எதிப்புப் போராட்டத்தின் போது தீக்குளித்து உயிர்விட்ட ஒரு போராளி ஆவார்.

இந்தி திணிப்பை எதிர்த்துப் போராட்டம்
------------------------------------

26 ஜனவரி 1965 முதல் இந்தி மட்டுமே ஆட்சி மொழி எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர். சென்னையில் உள்ள கோடம்பாக்கத்தை சேர்ந்தவர் சிவலிங்ம் மொழிப்போரில் தீவிரமாக்க் கலந்துகொண்டு வந்தார். இந்தித் திணிப்பை எதிர்த்து கீழப்பளுவூர் சின்னச்சாமி தீக்குளித்த செய்தி கேட்டு ஒரு பத்து தமிழராவது உயிர் நீத்தால் தான் நமக்கு விமோசனம் கிடைக்கும். இந்தி ஆதிக்கம் ஒழியும் என்று தன் குடும்பத்தாரிடமும் நண்பர்களிடமும் சொல்லி வந்தார்

தீக்குளிப்பு
------------

24.1.1965 இரவு தன் தங்கையிடம் "நாளைக் காலை நீ எங்கும் போகக் கூடாது வெளியே ஒரே ரகளையாக உள்ளது. நான் அதிகாலையிலேயே தொடர் வண்டி நிலையத்தில் கறுப்பு கொடியேற்றிவிட்டு வந்து விடுகிறேன் என்னை பற்றிப் யாரும் கவலைப்பட வேண்டாம்" என்று கூறிய சிவலிங்கம், 25 ஜனவரி 1965 அன்று காலையில் வீட்டைவிட்டு சென்று தீக்குளித்து மாண்டார் ஒவ்வொரு ஆண்டும் ஜனவரி இருபத்தைந்தாம் நாளைத் தி.மு.க, அ.தி.மு.க, ம.தி.மு.க போன்ற திராவிடக் கட்சிகள் வீரவணக்கநாளாக் கடைபிடித்து வருகின்றன.

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 12
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 29

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**நாராயண அய்யர் காசிராமன்** (*N. Kasiraman*) இந்தியாவைச் சேர்ந்த ஒர் அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். தஞ்சாவூர் மாவட்டம் கும்பகோணம் வட்டம் புத்தகரம் கிராமத்தில் பிறந்தார். காசிராமன், கும்பகோணம் அரசினர் கல்லூரியில் கல்லூரிப் படிப்பினை முடித்தார். கும்பகோணம் சட்ட மன்றத் தொகுதிக்கு 1967 மற்றும் 1971ஆம் ஆண்டுகளில் நடைபெற்ற சட்டமன்றத் தேர்தல்களில் இந்திய தேசிய காங்கிரசு வேட்பாளராகப் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

வாழ்க்கைக் குறிப்பு
-------------------

காசிராமன் கும்பகோணத்தில் பி.எசு.நாராயண ஐயருக்கு மகனாகப் பிறந்தார். நாராயண ஐயர் ஒரு போக்குவரத்து தொழிலதிபர் மற்றும் நகரத்தின் மிகப்பெரிய போக்குவரத்து நிறுவனமான ராமன் மற்றும் ராமன் நிறுவனத்தின் நிறுவனர் ஆவார். காசிராமன் ஏப்ரல் 11, 1999 அன்று இறந்தார்.

மேற்கோள்கள்
-----------

1. ↑  1967 Tamil Nadu Election Results, Election Commission of India
2. ↑  1971 Tamil Nadu Election Results, Election Commission of India
3. ↑  "Archived copy" (PDF). 4 September 2011 அன்று மூலம் (PDF) பரணிடப்பட்டது. 10 June 2010 அன்று பார்க்கப்பட்டது.CS1 maint: archived copy as title (link)
**நா. தர்மராஜன்** (பிறப்பு: ஆகத்து 4, 1935) தமிழக எழுத்தாளரும், மொழிபெயர்ப்பாளரும், தொழிற்சங்கவாதியும் ஆவார். இவர் 120 நூல்களையும் 50 இற்கும் மேற்பட்ட சிறுகதைகளையும் ஆங்கிலத்தில் இருந்து தமிழுக்கு மொழிபெயர்த்துள்ளார்.

வாழ்க்கைச் சுருக்கம்
--------------------

தமிழ்நாடு, சிவகங்கையில் வசதியான வேளாண்மைக் குடும்பத்தில் ஆசிரியர் நாராயண சேர்வைக்குப் பிறந்தவர் தர்மராஜன். துரைசிங்கம் நினைவுக் கல்லூரியில் ஆங்கில இலக்கியத்தில் முதுகலைப் பட்டம் பெற்றார். அதே கல்லூரியில் ஆங்கிலப் பேராசிரியராகப் பணியாற்றினார். 1954-இல் மாணவராக இருந்த நாட்களிலேயே தோழர் ஜீவாவின் பேச்சுக்களால் கவரப்பட்டு இந்தியக் கம்யூனிஸ்டு கட்சியில் சேர்ந்தார். மாஸ்கோவில் முன்னேற்றப் பதிப்பகத்தில் முழுநேர மொழிபெயர்ப்பாளராக எட்டு ஆண்டுகள் பணியாற்றினார். லியோ தல்ஸ்தோயின் *அன்னா கரேனினா*, மற்றும் *பாரிஸ் கம்யூன்*, *மகாத்மா - சில பார்வைகள்* போன்ற பல நூல்களை இவர் மொழிபெயர்த்துள்ளார்.

1978ல் அவர் ஸ்டீன்பெக்கின் *நிலவு வந்து பாடுமோ* என்ற புதினத்தை மொழிபெயர்த்தார். இ. எம். பாஸ்டரின் பாஸேஜ் டு இண்டியா என்ற நூலை *இந்தியா மர்மமும் சவாலும்* என்று மொழிபெயர்த்து வெளியிட்டார். உருசிய தலைநகர் மாஸ்கோவில் இருந்த முன்னேற்றப் பதிப்பகத்தில் எட்டு ஆண்டுகள் தங்கியிருந்து பணிபுரிந்தார்.

நா.தர்மராஜனின் நேர்காணல்கள், அவருடைய நூல்களைப் பற்றி பல்வேறு இதழ்களில் வெளிவந்த திறனாய்வுகள், மற்றும் அவரைப் பற்றி எழுதப்பட்ட கட்டுரைகள் அடங்கிய தொகுப்பு நூல் ஒன்று "மொழிபெயர்ப்புச் செம்மல் நா.தர்மராஜன் - 80" என்ற பெயரில் 2015 ஆம் ஆண்டில் வெளிவந்தது.

இவரின் மொழிபெயர்புகள் சில
-------------------------

* டால்ஸ்டாயின் அன்னா கரீனினா / கஸாக்குகள
* அலெக்சாந்தர் புஷ்கினின் 'கேப்டன் மகள்'
* சிங்கிஸ் ஐத்மாத்தவின் 'அன்னை வயல்'
* ஜே. எம். கோட்ஸியின் 'மைக்கேல் கே. சில குறிப்புகள்'
* ஹென்றி வோல்கவின் 'மார்க்ஸ் பிறந்தார்'
* பாரிஸ் கம்யூன்
* கம்யூனிஸ்ட் அறிக்கை எப்படித் தோன்றியது?
* அரசியல் பொருளாதாரத்தின் இளமைக் காலம்'
* அடுப்பு முதல் அணுஉலை வரை'
* காக்கி உடையும் காவிக் கொடியும்'
* டால்ஸ்டாய், தஸ்தயேவ்ஸ்கி, அலெக்சாந்தர் புஷ்கின் ஆகியோரின் சிறுகதைகள்
* இத்தாலியக் கதைகள் - மாக்சிம் கார்க்கி (1962) (ஸ்டார் பிரசுரம்)

மேற்கோள்கள்
-----------

1. ↑  "Transporting joy through translation". தி இந்து. 27 அக்டோபர் 2014. 27 அக்டோபர் 2014 அன்று பார்க்கப்பட்டது.
2. 1 2  "80-ஐத் தொடும் அன்புத் தோழர் பேராசிரியர் நா.தர்மராஜன்". கீற்று. 3 ஆகத்து 2016 அன்று பார்க்கப்பட்டது.
3. 1 2  ஜெயமோகன். "பேரா.நா.தர்மராஜன்". 2 ஆகத்து 2016 அன்று பார்க்கப்பட்டது.
4. ↑  "இலக்கிய பாலம்". தினமலர். 26 அக்டோபர் 2014. 27 அக்டோபர் 2014 அன்று பார்க்கப்பட்டது.
[*தொடர்பிழந்த இணைப்பு*]
5. ↑  ஆதி வள்ளியப்பன் (28 அக்டோபர் 2017). "நம் வரலாற்றிலிருந்து புரட்சிக்கான பாதையைச் சமைக்க வேண்டும்! - மொழிபெயர்ப்பாளர் நா. தர்மராஜன் நேர்காணல்". *செவ்வி*. தி இந்து தமிழ். 28 அக்டோபர் 2017 அன்று பார்க்கப்பட்டது.
6. ↑  "மொழிபெயர்ப்புச் செம்மல் நா.தர்மராஜன் -80". *தினமணி*. 3 ஆகத்து 2016 அன்று பார்க்கப்பட்டது.

வெளி இணைப்புகள்
---------------

* நா. தர்மராஜனின் வலைத்தளம்
* நா. தர்மராஜன், தென்றல், அக்டோபர் 2017
**சேக் பிகாரி** *(Sheikh Bhikhari )* 1857 ஆம் ஆண்டு நடைபெற்ற இந்திய விடுதலைப் போரில் பங்கேற்ற சுதந்திரப் போராட்ட வீர்ராவார். இவர் வாழ்ந்த காலம் 1831 முதல் 1858 ஆம் ஆண்டு வரையிலான காலமாகும். அரசரும் சுதந்திரப்போராட்ட வீர்ருமான திகாயிட் உம்ராவ் சிங்கிடம் இவர் திவானாகப் பணியாற்றினார். சேக் பிகாரி ஒரு நெசவாள அன்சாரி குடும்பத்தில் புத்முவில் பிறந்தார். ஆனால் தனது வாழ்நாள் முழுவதையும் ஓர்மஞ்சியின் குடியா-லோத்வா கிராமத்தில் கழித்தார். இவரும் திகாயிட் உம்ராவ் சிங்கும் ராஞ்சி ராம்கார் பாதையிலுள்ள சுட்டுபாலு பகுதியில் மரங்களை வெட்டித்தள்ளி கிழக்கிந்திய கம்பெனி படை ராஞ்சியை ஆக்கிரமிப்பதைத் தடுத்தனர். கிழக்கிந்தியப் நிறுவனப் படையுடன் இவர்களிருவரும் சண்டையிட்டனர். பின்னர் ஆங்கிலேயர்கள் இவரை திக்காயிட் உம்ராவ் சிங்குடன் சேர்த்து 1858 ஆம் ஆண்டு ராம்கரில் சுட்டுபாலுவில் ஆலமரத்தில் தூக்கிலிட்டனர்.

மேற்கோள்கள்
-----------

1. ↑  "Model makeover for martyr hamlets". *telegraphindia.com*.
2. ↑  "JPCC remembers freedom fighters Tikait Umrao Singh, Sheikh Bhikari". *news.webindia123.com*. 2019-05-04 அன்று மூலம் பரணிடப்பட்டது. 2020-11-17 அன்று பார்க்கப்பட்டது.
3. ↑  "शेख़ भिखारी और टिकैत उमराव सिंह के शहादत की अमर कथा". *heritagetimes.in*.
**சுசேன் வாக்கர்** (*Suzanne Walker*) ஆர்வர்டு பல்கலைக்கழகத்தில் நுண்ணுயிரியல் மற்றும் மூலக்கூறு மரபியல் பேராசிரியராக உள்ளார். நுண்ணுயிர்க்கொல்லி இயங்கமைப்பு மற்றும் நுண்ணுயிர்க்கொல்லி எதிர்ப்பு ஆகிய பிரிவுகளில் இவரது ஆய்வுகள் அமைந்துள்ளன. 2020 ஆம் ஆண்டு தேசிய அறிவியல் அகாதமியில் இவர் தேர்ந்தெடுக்கப்பட்டார்.

தொழில்
------

வாக்கர் 1983 ஆம் ஆண்டு சிகாகோ பல்கலைக்கழகத்தில் ஆங்கில இலக்கியத்தில் பிஏ பட்டம் பெற்றார். 1992 ஆம் ஆண்டு பிரின்சுடன் பல்கலைக்கழகத்தில் கரிம வேதியியலில் முனைவர் பட்டம் பெற்றார். வாக்கர் 1995 ஆம் ஆண்டில், பிரின்சுடன் பல்கலைக்கழகத்தில் வேதியியலில் துணைப் பேராசிரியராக பணியில் சேர்ந்தார், 2003 ஆம் ஆண்டு ஒரு முழு நேர பேராசிரியர் பதவியை அடைந்தார். பிரின்சுடனில் வேதியியல் முழு பேராசிரியரான முதல் பெண் என்ற சிறப்பு இவருக்குக் கிடைத்தது. 2004 ஆண் ஆண்டு வாக்கர் ஆர்வர்டு மருத்துவப் பள்ளியில் ஆசிரியராக சேர்ந்தார்.  

2020 ஆம் ஆண்டு வாக்கர் தேசிய அறிவியல் அகாதமியின் உறுப்பினராக தேர்ந்தெடுக்கப்பட்டார்  அமெரிக்க நுண்ணுயிரியியல் அகாதமியின் உறுப்பினராகவும் 2019 ஆம் ஆண்டு வாக்கர் தேர்ந்தெடுக்கப்பட்டார். அமெரிக்க வேதியியல் சங்கம் வழங்கும் ஆர்தர் சி. கோப் இசுகாலர் விருது மற்றும் ஆல்ஃபிரட் பி. இசுலோன் அறக்கட்டளை உறுப்பினர் தகுதியையும் பெற்றுள்ளார்.

மேற்கோள்கள்
-----------

1. 1 2  "Professor Suzanne Walker presents Kolthoff Lectureship". *Department of Chemistry* (ஆங்கிலம்). 18 March 2019. 26 May 2020 அன்று பார்க்கப்பட்டது.
2. ↑  "Arthur C. Cope Scholar Awards: Suzanne Walker | February 28, 2011 Issue - Vol. 89 Issue 9 | Chemical & Engineering News". *cen.acs.org*. 26 May 2020 அன்று பார்க்கப்பட்டது.
3. ↑  "2020 NAS Election". *www.nasonline.org*. 26 May 2020 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* United States

 |
| கல்விசார் | 
* ORCID

 |
**மாண்டேக் டன்டாஸ் காக்பர்ன்** (/ˈkoʊbərn/) (31 ஜனவரி 1789  - 28 செப்டம்பர் 1869) 1820 மற்றும் 1829 ஆம் ஆண்டுகளுக்கு இடையில், இந்தியாவில் தமிழ்நாட்டில் உள்ள சேலத்தின் மாவட்ட ஆட்சியர் மற்றும் இசுகாட்டிசு காபி தோட்டக்காரர் ஆவார். சேவராய் மலைகளின் வளங்களை மேம்படுத்தியதற்காக காக்பர்ன் "ஏற்காட்டின் தந்தை" என்று அழைக்கப்படுகிறார்,  மேலும் காபி, பேரிக்காய் மற்றும் ஆப்பிள்களை, தமிழகத்தின் பெரும்பாலான மலைவாழிடங்களில் , குறிப்பாக சேலம் மாவட்டத்தில் உள்ள ஏற்காட்டின், ஒரு சிறிய மலையில் பயிரிடுவதை அறிமுகப்படுத்தியவர் இவர். 

 கோத்தகிரியில் கல்லறை
சேலம் கலெக்டராக இருந்தபோது காக்பர்ன் தமிழ்நாட்டில் காபி தோட்டங்களை மேம்படுத்த உதவினார். , ஏற்காடு, கோத்தகிரி போன்ற பல மலைவாழிடங்களுக்குச் சென்றார். 1820 ஆம் ஆண்டில் ஏற்காட்டிற்குச் சென்றபோதுதான் அரேபியாவில் இருந்து கொண்டுவரப்பட்ட காபி செடிகளை அறிமுகப்படுத்தினார். காக்பர்ன் ஒரு சிறிய குடிசையை அமைத்தார், அது இப்போது கிரேஞ்ச் எஸ்டேட் (ஆங்கிலம்: Grange Estate) என்று அழைக்கப்படுகிறது. 1857 இன் இந்தியக் கிளர்ச்சியின் போது, இக்கட்டிடம் கோட்டை போன்ற கட்டமைப்பை உருவாக்குவதற்காக பலப்படுத்தப்பட்டது. மேலும் இது இன்று ஒரு முக்கிய அடையாளமாகத் திகழ்கிறது. கோத்தகிரியின் முதல் காபி தோட்டம் 1843 ஆம் ஆண்டு காக்பர்னால் கன்கூட்டியில் (Kanhutty) உருவானது. கேத்தரின் நீர்வீழ்ச்சி, கோத்தகிரியில் இருந்து 7 கி.மீ. அமைந்துள்ளது. இந்த நீர்வீழ்ச்சி இவரது மனைவி கேத்தரின் ஜேன் லாஸ்செல்ஸ் (இறப்பு 30 ஆகஸ்ட் 1879) பெயரால் கேத்தரின் நீர்வீழ்ச்சி என்று பெயரிடப்பட்டிருக்கலாம் என்று கருதப்படுகிறது. இருப்பினும் செயின்ட் கேத்தரின் நீர்வீழ்ச்சியின் பெயர்  1852 ஆம் ஆண்டில்தான் பதிவு செய்யப்பட்டுள்ளது.

மேற்கோள்கள்
-----------

1. ↑  *Scotland, Select Births and Baptisms, 1564-1950*
2. ↑  Tejwant Singh (September 17, 2000). "Yercaud: The new hill station". *The Tribune*. 2008-04-01 அன்று பார்க்கப்பட்டது.
3. ↑  "Kotagiri". 2008-03-12 அன்று மூலம் பரணிடப்பட்டது. 2008-04-02 அன்று பார்க்கப்பட்டது.
4. ↑  Wight, Robert (1852). *Icones plantarum Indiae Orientalis :or figures of Indian plants. Volume 5*. பக். 7. .
5. ↑  Cotton, Julian James (1905). *Inscriptions on tombs or monuments in Madras*. பக். 285. .
6. ↑  Playne, Somerset (1914) Southern India, its history, people, commerce, and industrial resources. The Foreign and Colonial Compiling and Publishing Co. London. scan page 240
7. ↑  Eagan, J.S.C (1916) The Nilgiri Guide And Directory. The S.P.C.K Press scanned book